Up-933/09, U-I-194/09
Natisni
Opravilna št.:
Up-933/09, U-I-194/09
Datum odločitve:
8. 4. 2010
ECLI:
ECLI:SI:USRS:2010:Up.933.09
Akt:
Ustavna pritožba zoper sklep Višjega delovnega in socialnega sodišča št. Psp 727/2008 z dne 6. 5. 2009

Zakon o delovnih in socialnih sodiščih (Uradni list RS, št. 2/04 in 10/04 – popr.) (ZDSS) 

Zakon o pravdnem postopku (Uradni list RS, št. 73/07 – uradno prečiščeno besedilo in 45/08) (ZPP)

Zakon o upravnem sporu (Uradni list RS, št. 105/06) (ZUS)

Zakon o sodnih taksah (Uradni list RS, št. 37/08) (ZST)
Izrek:
Ustavna pritožba zoper sklep Višjega delovnega in socialnega sodišča št. Psp 727/2008 z dne 6. 5. 2009 se zavrže.

Pobuda za začetek postopka za oceno ustavnosti Zakona o delovnih in socialnih sodiščih (Uradni list RS, št. 2/04 in 10/04 – popr.),  Zakona o pravdnem postopku (Uradni list RS, št. 73/07 – uradno prečiščeno besedilo in 45/08), Zakona o upravnem sporu (Uradni list RS, št. 105/06) in Zakona o sodnih taksah (Uradni list RS, št. 37/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Rado Škofic, Mengeš
Datum vloge:
3. 8. 2009
Vrsta odločitve:
sklep
Vrsta rešitve:
zavrženje
Dokument:
US29085
Dokument v PDF obliki:
Up-933-09, U-I-194-09.pdf
129 KB
Prenesite datoteko
Up-933/09-5
U-I-194/09-5
8. 4. 2010
SKLEP
Ustavno sodišče je v postopku za preizkus pobude in v postopku za preizkus ustavne pritožbe Rada Škofica, Mengeš, na seji 8. aprila 2010
sklenilo:
1. Ustavna pritožba zoper sklep Višjega delovnega in socialnega sodišča št. Psp 727/2008 z dne 6. 5. 2009 se zavrže.
2. Pobuda za začetek postopka za oceno ustavnosti Zakona o delovnih in socialnih sodiščih (Uradni list RS, št. 2/04 in 10/04 – popr.),  Zakona o pravdnem postopku (Uradni list RS, št. 73/07 – uradno prečiščeno besedilo in 45/08), Zakona o upravnem sporu (Uradni list RS, št. 105/06) in Zakona o sodnih taksah (Uradni list RS, št. 37/08) se zavrže.
Obrazložitev
1. Pobudnik izpodbija v izreku tega sklepa navedene predpise. Zatrjuje, da so v neskladju z Ustavo in s splošno veljavnimi načeli mednarodnega prava. V utemeljitev pravnega interesa za oceno ustavnosti izpodbijanih predpisov prilaga razne vloge, tj. izpodbijani sklep, prošnjo za brezplačno pravno pomoč, predlog za obnovo postopka in revizijo zoper izpodbijani sklep, odobritev pritožbe odvetnika, pritožbo zoper sodbo sodišča prve stopnje, odločbi glede njegovih prošenj za brezplačno pravno pomoč, sklepa sodišča prve stopnje o zavrženju pritožbe zoper izpodbijani sklep in o zavrženju njegovega predloga za obnovo postopka ter revizije zoper izpodbijani sklep in zapisnika sodišča prve stopne v zadevi št. Ps 2813/08 z dne 1. 12. 2007 in z dne 2. 10. 2008. Hkrati vlaga ustavno pritožbo zoper sklep Višjega delovnega in socialnega sodišča o zavrženju pritožbe zoper sodbo sodišča prve stopnje, s katero je to zavrnilo njegov tožbeni zahtevek za odpravo odločbe Zavoda za pokojninsko in invalidsko zavarovanje Slovenije z dne 29. 8. 2006 ter da se Zavodu naloži, naj mu ponovno odmeri pokojnino. Višje sodišče je pritožbo zavrglo, ker jo je vložila oseba, ki ni imela te pravice.
2. Ustavno sodišče je ustavno pritožbo zavrglo, ker pravna sredstva niso izčrpana.
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Izpodbijani predpisi ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Glede na navedeno pobudnik s sklicevanjem na navedeno dokumentacijo ne more izkazati pravnega interesa za oceno ustavnosti izpodbijanih predpisov. Prav tako pravnega interesa ne izkazuje z vloženo ustavno pritožbo, saj jo je Ustavno sodišče zavrglo (1. točka izreka).
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik